Q=6	C=5	SS=1	LS=0	PS=0	DC=0	LC=0	SD=0	BS=13	G0=6	G1=4	G2=2	DLID=kaa_Latn	BODY=Ashyq qosymshasyna qatysty jıi qoıylatyn suraqtarǵa jaýap berildi\nSQO-da aýyl turǵyny ınternet-alaıaqtarǵa senip, 2 mln nesıe alyp bergen\nNıý-Iorkte ótetin qazaqstandyq boksshynyń jekpe-jegi tikeleı kórsetiledi\nShQO-da bir kúnde 20 mas júrgizýshi ustaldy\n2021 jylǵy 12 aqpan 15:14\nNUR-SULTAN. QazAqparat - Jobalyq keńse (Tsıfrlyq damý mınıstrligi, Densaýlyq saqtaý mınıstrligi jáne «Atameken» UKP) Ashyq qosymshasyn qoldanýǵa qatysty jıi qoıylatyn suraqtarǵa jaýap berdi, dep habarlaıdy QazAqparat Ulttyq kásipkerler palatasyna silteme jasap.\nAqmola oblysy Ashyq pılottyq jobasyna qosyldy\nAshyq talaptaryn oryndamaǵan nysandar jobadan shyǵarylady - DSM\nKoronavırýs pandemııasy bastalǵannan beri álemdegi bıznes aıtarlyqtaı shekteýmen jumys isteýge májbúr boldy, onyń saldary kásipkerlik qyzmettiń kirisine orasan zor shyǵyn keltirdi. Mundaı jaıt elimizge de qatysty. Otandyq bıznestiń 13 myńnan astam sýbektisi (boýlıng, bılıard, karaoke, kompıýter klýbtary jáne t.b.) áli de jumysyn jandandyra almaı jatyr.\nSebebi – adamdardyń kóp ýaqyt boıy jabyq nysanda shoǵyrlanýy, kópshilik jınalǵan jerde koronavırýs ınfektsııasynyń taralýynyń qateri joǵarylaıdy.\nSonymen qatar demalys kúnderi jabylyp, epıdahýalǵa qaraı óńirdiń sary nemese qyzyl aımaqqa túsýinde jumys ýaqyty shekteýge májbúr birqatar bıznes túrleri taǵy bar.\nJoǵaryda atalǵan bıznes túrleriniń tolyq jabylýyn aldyn alý jáne shekteýlerdi ishinara alyp tastaýǵa balama retinde «Ashyq» pılottyq jobasy iske qosyldy.\nJobalyq keńse (Tsıfrlyq damý mınıstrligi, Densaýlyq saqtaý mınıstrligi jáne «Atameken» UKP) jıi qoıylatyn suraqtarǵa jaýap berýdi jalǵastyrýda.\nBul sharanyń halyqqa paıdasy qandaı?\nQaýipsizdik. Búginde kez kelgen formada (aýrý belgileri bar nemese belgileri joq) COVID-19 indetimen aýyrǵandar úı karantınin saqtaý boıynsha mindetteme alyp, jeke qol qoıyp qolhat beredi.\nAlaıda kóp jaǵdaıda ózin-ózi oqshalaý rejımi buzylyp jatady. Aýyryp qalǵan nemese naýqas adammen baılanysta bolǵan adamdar qoǵamdyq oryndarǵa barady, koronavırýstyń taralýyna sebepshi bolady.\nQosymsha osyndaı kelýshilerdi anyqtaýǵa jáne basqa kelýshilerdiń qaýipsizdigin saqtaýǵa kómektesedi.\nQosymsha qalaı jumys isteıdi?\nAshyq mobıldi qosymshasy QR kodty qoldaný jáne Densaýlyq saqtaý mınıstrliginiń bazasymen ıntegratsııa arqyly kelýshiniń statýsyn: ol vırýs juqtyrǵan ba joq pa anyqtaýǵa múmkindik beredi.\nıAǵnı jobaǵa qatysýshy – bıznes sýbektisi qoldanylyp jatqan sanıtarlyq normalarmen (maska, termometrııa, bólmeni jeldetý jáne t.b.) qosa qosymsha baqylaý júrgizedi. Kelýshiler men personaldyń indetti juqtyryp alý qateri azaıǵandyqtan joba keleshekte bıznes pen halyqqa karantın shekteýin ońtaılandyrýǵa múmkindik beredi.\nOsy mobıldi qosymsha kim ázirledi?\nAshyq mobıldi qosymshasy QR Tsıfrlyq damý mınıstrligi jáne QR Densaýlyq saqtaý mınıstrliginiń tapsyrysymen otandyq ІT-kompanııa ázirlegen.\nQR kod kimge beriledi – bıznes sýbektisine, álde kelýshige me?\nQR kod bıznes sýbektilerine ǵana beriledi.\nJúıe adamdardyń júrip-turýyn shekteıdi me?\nBúginde jekelegen qyzmet túrleriniń (boýlıng, bılıard, karaoke, kompıýter zaldary jáne t.b.) jumysyna qatysty sanıtarlyq shekteý bar. Bir jylǵa jýyq ýaqyt bul nysandar jumys istemedi. Sonymen qatar demalys kúnderi jumys istemeıtin jáne óńir qyzyl aımaqqa túskende jumysy toqtaıtyn birqatar sýbektiler (mysaly, fıtnes-klýbtar) bar.\nAshyq qosymshasy qaýipsiz qyzmetke jaǵdaı jasaý arqyly, kerisinshe keleshekte karantın shekteýin azaıtý jáne azamattardyń júrip-turýyn ońaılatýǵa jaǵdaı jasaıdy.\nAdamdardy baılanyssyz termometrııamen baqylaý praktıkasy nege jetkiliksiz boldy?\nTermometrııa Covid-19 indetiniń eń aıqyn belgileriniń birin (dene qyzýynyń kóterilýi) anyqtaýǵa kómektesedi. Osy qosymshany qoldaný nysanǵa kelýshiler men personal qaýipsizdiginiń qosymsha kepili.\nQosymshany qoldaný barshaǵa mindetti bola ma?\nKásipkerlerdi de, azamattardy da qosymshany qoldanýǵa mindettemeıdi.\n17 qańtardan bastap pılottyq rejımde «Ashyq» qosymshasyn birneshe fıtnes klýb, spa ortalyq, saýna jáne resepshini bar basqa da nysandar qoldana bastady. Pılotqa qatysý erikti júrgiziledi.\nFıtnes ortalyqtar men SPA salondarynan basqa nysandar qosymshany qoldana ala ma?\nÁrıne qoldana alady, kelýshileri men personalynyń qaýipsizdigine alańdaıtyn bıznes ıeleri óz qalaýynsha qoldana alady.\nJobaǵa ár túrli bıznes túrleriniń qatysý algorıtmderi bıznes qoǵamdastyq jáne sanıtarlyq dárigerlermen kelisiledi. Sonymen qatar, áleýmettik jelide keıbir kommentatorlar jazatyndaı, qosymshany saýda ortalyqtary, bazarlar, úı janyndaǵy dúkender men qoǵamdyq kólikterde kúshpen qoldaný josparlanbaıdy.\nQosymshany qoldaný qanshalyqty qıyn, ýaqyt kóp kte me?\nNysanǵa kelýshi telefonyna Ashyq mobıldi qosymshasyn júktep alýy tıis, telefon nómiri arqyly avtorızatsııa jasap, JSN-dy engizý kerek (1 ret, aldyna ala engizgen jón).\nNysanǵa kire beriste kirýdi tirkeý úshin nysannyń QR kodyn skanerleý kerek. Ekranda statýs (kók, jasyl, qyzyl nemese sary) kórinedi.\nShyǵa beriste – nysannan shyǵýdy tirkeý úshin QR kodty skanerleý kerek.\nMobıldi qosymsha smartfony joq adamdarǵa kedergi keltire me?\nKelýshiniń qolynda smartfony bolmaǵan jaǵdaıda nemese qosymshany júkteýde qıyndyqtar týyndasa, nysandaǵy jaýapty qyzmetkerge qosymshada arnaıy ról beriledi, qyzmetker kelýshiniń JSN-i arqyly onyń nysanǵa kirýin tirkeı alady.\nStatýs túsi neni bildiredi?\nJasyl statýs júrip-turýda shekteý joǵyn bildiredi, mundaı adam bazada COVID-19 indetine PTR testileýi teris nátıje shyqqan paıdalanýshy bolyp shyǵady.\nKók statýs –PTR testileýdiń nátıjesi joq, aýrý juqtyrǵan adamdarmen baılanysta bolǵan adamdar esebinde joq.\nSary statýs – derekter bazasynda baılanysta bolǵandar esebinde turǵan adam.\nQyzyl statýs– júrip-turýdyń shektelgenin, Covid-19-ke oń nátıje shyqqanyn, úı jaǵdaıynda oqshaýlaý rejımin qatań saqtaýdy bildiredi.\nNysanǵa kelgen saıyn PTR testini tapsyrý qajet pe?\nÁrıne qajeti joq.\nStatýs qanshalyqty uzaq saqtalady?\nBarlyq statýstar ýaqytsha. Jasyl statýs – 3 kún, ıaǵnı PTR anyqtama jaramdylyǵyna para par.\n«Qyzyl» nemese «sary» – PTR testileý teris nátıje kórsetken boıda jáne naýqas nemese jaqyn baılanysatyn adam úshin belgilengen oqshaýlaý rejıminiń aıaqtalǵannan soń alynyp tastalady\nOsy joba elde jappaı vaktsınalaýdyń bastalǵanyna baılanysty ma?\nBul jobanyń KVI-ǵa qarsy vaktsııanalaýmen baılanysy joq.\nBul joba basqa aýrýlarǵa shaldyqqan (JRVI (jedel respıratorlyq-vırýstyq ınfektsııalary), tumaý jáne t.b.) azamattardy esepke ala ma?\nJoq, joba basqa ınfektsııalyq aýrýlarmen baılanysty emes.\nQR kodty saýda jáne oıyn-saýyq ortalyǵy, dárihanalar, úı janyndaǵy dúkenderge ornatý mindetti bola ma?\nJoq, eger kásipkerlik sýbektisi ony óz erkimen ornatqysy kelmese, jobalyq keńse osy nysandarǵa qosymshany ornatýdy qarastyrmaǵan.\nNysannan shyǵarda QR kodty ne úshin skanerleý kerek?\nNysan jumysynyń rejımin baqylaý úshin. Qosymsha bir mezgilde nysandaǵy adam sanyn (jeke derektersiz) jáne jumys etý ýaqytyn taldaýǵa baqylaýǵa múmkindik beredi. Osylaısha monıtorıngtik tekserýlerdi júrgizý qajettiligi azaıady.\nÁlemde mundaı praktıka engizilgen elder bar ma?\nBúgingi tańda QR kodtardy qoldaný praktıkasy Ońtústik Shyǵys Azııa elderi – Gonkong, Sıngapýr, Malaızııada keń taralǵan. Basqa elderde de balama qondyrǵylar bar.\nJSN boıynsha derekter qaıda jiberiledi?\nDerekter eshqaıda jiberilmeıdi jáne qosymsha profılinde qalady. Engizilgen derekter boıynsha QR kodty skanerleýde paıdalanýshy statýsyn tekserý júrgiziledi.\nPılottyq jobaǵa qatysýshy-kásipker klıenttiń «qyzyl» statýsy týraly SEQ qyzmetine habarlaýy qajet?\nIá, jergilikti atqarýshy organdardyń úılestirý ortalyqtary jáne Taýarlar men kórsetiletin qyzmetterdiń sapasy men qaýipsizdigin baqylaý komıtetine jiberýi kerek.\nPılottyq joba boıynsha resmı akkaýnt quryla ma, barlyq qajetti aqparat qaıda jarııalanady?\nQazirgi kezde telegramda @support_ashyq_bot tehnıkalyq qoldaý kórsetý qyzmeti iske qosylǵan. Qosymsha taralatyn bolsa basqa arnalardy qosý qarastyrylyp jatyr.\n#Kásipkerlik, bıznes #Aqparattyq tehnologııalar #QR Densaýlyq saqtaý mınıstrligi #Ulttyq kásipkerler palatasy #Tsıfrlyq Qazaqstan #Karantın\n2 Qazaqstanda bir kúnde 2,9 myńǵa tarta adam koronavırýs juqtyrdy\n3 Qaraǵandy oblysynda ızraıl tehnologııasymen jem-shóp óndirý josparlanyp otyr\n4 23 sáýirde elimizde ótetin mańyzdy sharalar ańdatpasy